**Puheteknologian historia Suomessa** alkaa 1970-luvulla jolloin Suomessa tuli käyttöön yleiskäyttöiset mikroprosessorit.

Synte 2 -puhesyntetisaattori
----------------------------

Ensimmäinen suomalainen puheteknologiakeksintö oli maailman ensimmäinen kannettava mikroprosessoripohjainen sääntösynteesillä varustettu formanttipuhesyntetisaattori Synte 2. Se saatiin Euroka Oy:ssä tuotantoon jo 1970-luvun puolella.

Vocom Ky
--------

Vocom ky oli ensimmäinen suomalaisen digitaalisen signaalinkäsittelyn ja puheteknologian yritys. Se toimi vuodesta 1980 vuoteen 2003 ja aluksi TTKK:n elektroniikan laitoksen tiloissa. Vocom ky:n tärkein tuote oli SPS2-puheanalyysijärjestelmä.

SPS2-puheanalysaattori
----------------------

Syksyllä 1980 tuli käyttöön mikroprosessoripohjainen SPS2-puheanalysaattori. Se oli Vocom ky:n tuotantoa. SPS2 kehitettiin pohjautuen Motorola Exorset 30-mikrotietokoneeseen, jossa oli 8/16-bittinen M6809-mikroprosessori. SPS2 sisälsi yrityksen kehittämän muunninkortin, laskossuodinkortin ja mikrofonivahvistimen. Käytettävissä oli taajuusalue 20–5 000 Hz ja 12 bitin dynamiikka. SPS2-puheanalyysiohjelmisto sisälsi FFT-spektrin, LPC-spektrin, auditorisen spektrin ja signaalinäytön sekä tulostuksen kuvaruudulle ja piirturille. Ohjelmisto oli kirjoitettu BASIC-kielellä ja apuna käytettiin konekielellä koodattuja analyysirutiineja laskentojen nopeuttamiseksi. SPS2 oli ensimmäinen Suomessa ja Tampereella kehitetty mikroprosessoripohjainen puheanalysaattori. SPS2:n kehitti TTKK:n silloinen yliassistentti tekniikan tohtori Matti A. Karjalainen 1980.

Sana1-puheentunnistin
---------------------

Vuosina 1979–1980 Matti A. Karjalainen kehitti TTKK:n elektroniikan laitoksella mikroprosessoripohjaista Sana1-puheentunnistinta SPS2:n pohjalta.

Korkean tason SPL1-puhesynteesikieli
------------------------------------

Vuonna 1981 Raimo O. Toivonen ryhtyi TTKK:n elektroniikan laitoksella ja omassa insinööritoimistossaan kehittämään korkean tason puhesynteesikieltä ja sen kääntäjää Motorolan Exorset30-ympäristöön. Kääntäjä toteutettiin 1981–1983 M6809-mikroprosessorin assemblykielellä. Alkuperäinen tavoite oli luoda sen aikaiseen Motorolan kehitysympäristöön konekieltä sopivampi tapa kirjoittaa Synte-formanttipuhesyntetisaattoreille puhesynteesiohjelmia. Ajatus uuden ohjelmointikielen luomisesta syntyi professori Yrjö Neuvon 1976–1978 jatko-opintokursseilla TTKK:n elektroniikan laitoksella. Käännös oli kaksivaiheinen. SPL1-kääntäjä käänsi ensin M6809:n symboliselle assemblykielelle ja Motorolan assemblerkääntäjä käänsi ohjelman sitten M6809:n konekoodiksi. SPL1-kieli sisälsi puhesynteesiä varten ilmaisuja, joita ei löytynyt muista sen aikaisista M6809:n ohjelmointikielistä. Tärkein tällä kielellä ohjelmoitu tuote oli SPL1-tutkimuspuhesyntetisaattori akateemiseen tutkimuskäyttöön.

SPL1-tutkimuspuhesyntetisaattori
--------------------------------

Tammikuussa 1983 ilmestyi mikroprosessoripohjainen SPL1-tutkimuspuhesyntetisaattori akateemiseen käyttöön. Se oli Insinööritoimisto Raimo Toivosen tuotantoa. Kirjallisuutta kohdassa on opinnäytteitä, joissa on SPL1-tutkimuspuhesyntetisaattorin käyttöä.

Computer Voice Fields -analyysiohjelma ja F0/A0-analyysiohjelma foniatriseen käyttöön
-------------------------------------------------------------------------------------

Joulukuussa 1984 ilmestyi Computer Voice Fields -analyysiohjelma ja F0/A0-analyysiohjelma foniatriseen käyttöön. Ne toimitettiin ensimmäiseksi Kinkomaan sairaalan foniatrian poliklinikalle Jyväskylään 20.12.1984. Ne olivat Insinööritoimisto Raimo Toivosen tuotantoa ja toimivat Vocom ky:n SPS2-puheanalysaattorin yhteydessä. Äänikenttäkuvat ja F0/A0-kuvat tulostettiin piirturilla paperille. Ihmisäänen perustaajuuden F0 ilmaisevaa algoritmia ja F0/A0-analyysiohjelmaa Raimo O. Toivonen on kehittänyt Tampereella vuodesta 1982 lähtien. Algoritmi on edelleen käytössä Intelligent Speech Analyser (ISA) -puheanalyysiohjelmassa. Aluksi Computer Voice Fields oli ei-reaaliaikainen, mutta jonkin ajan kuluttua siihen lisättiin 16-bittistä NEC uPD7720 -signaaliprosessoria käyttävä reaaliaikainen Computer Voice Fields -kortti ja Computer Voice Fields -analyysiohjelma. *Computer Voice Fields of Connected Speech*, Symposium on Voice Disorders on maailman ensimmäisen mikroprosessoripohjaisen Computer Voice Fields -puheanalyysimenetelmän kansainvälinen julkaisu 1985. Kirjallisuutta kohdassa on julkaisuja, joissa on Computer Voice Fields:in käyttöä.

F0/A0-analyysiohjelma foneettiseen käyttöön
-------------------------------------------

Lokakuussa 1985 ilmestyi ei-reaaliaikainen F0/A0-analyysiohjelma foneettiseen käyttöön. Se toimitettiin ensimmäiseksi Helsingin yliopiston fonetiikan laitokselle 7.10.1985. Se toimi Vocom ky:n SPS2-puheanalysaattorin yhteydessä. F0/A0-kuvat tulostettiin piirturilla paperille. Se oli Insinööritoimisto Raimo Toivosen tuotantoa.

Intelligent Speech Analyser (ISA) -puheanalysaattori
----------------------------------------------------

Joulukuussa 1986 ilmestyi käyttöön signaalitietokonepohjainen Intelligent Speech Analyser (ISA) -puheanalysaattori. Tässä omalla signaalimuistilla varustetussa signaalitietokoneessa käytettiin Texas Instrumentsin TMS32010-signaaliprosessoria. Myöhemmin se muuttui tietokoneohjelmaksi. Se on Pitchsystems Oy:n tuotantoa.

Kuvia
-----

* Synte 2 -puhesyntetisaattorin neljä korttia (1979)Synte 2 -puhesyntetisaattorin neljä korttia (1979)
* Puhevammaisten Synte 2 -puhesyntetisaattori (1979)Puhevammaisten Synte 2 -puhesyntetisaattori (1979)
* Pöytämallinen Synte 2 -puhesyntetisaattori (1979)Pöytämallinen Synte 2 -puhesyntetisaattori (1979)
* Synte 2 -puhesyntetisaattori yhdistettynä symbolitauluun (1979)Synte 2 -puhesyntetisaattori yhdistettynä symbolitauluun (1979)
* SPL1-tutkimuspuhesyntetisaattorissa käytetty PARCAS-ääniväyläkortti oikealla (1982)SPL1-tutkimuspuhesyntetisaattorissa käytetty PARCAS-ääniväyläkortti oikealla (1982)
* Speech Processing System SPS-01 -puheanalysaattori (1979)Speech Processing System SPS-01 -puheanalysaattori (1979)
* Auditorinen spektrisarja sanasta "ui" Teknillisen korkeakoulun Akustiikan laboratorion 48-kanavaisella Bark-asteikkoisella kuulon mallin mukaisella suodinpankilla (1983)*Auditorinen spektrisarja* sanasta "ui" Teknillisen korkeakoulun Akustiikan laboratorion 48-kanavaisella Bark-asteikkoisella kuulon mallin mukaisella suodinpankilla (1983)
* Computer Voice Field (1984)Computer Voice Field (1984)
* Puheen F0-analyysi (1984)Puheen F0-analyysi (1984)
* Intelligent Speech Analyser (ISA) -laitteisto ja -ohjelmisto (1986–)Intelligent Speech Analyser (ISA) -laitteisto ja -ohjelmisto (1986–)

Katso myös
----------

* Puheanalyysi
* Digitaalinen signaalinkäsittely
* Timo Leino
* Anne-Maria Laukkanen
* Aatto Sonninen
* Antti Sovijärvi
* Antti Iivonen
* Anna-Liisa Nieminen

Lähteet
-------

1. 1 2 3 4 5 6 7 8 9
2. ↑
3. 1 2 3
4. ↑
5. ↑
6. 1 2 3 4
7. 1 2

Kirjallisuutta
--------------

* Karjalainen, Matti & Laine, Unto: *Speech Research and Technology in USA*. Report of a visit to USA, April 1980. Application Report 5/1980, 58 sivua. Tampere University of Technology Electronics Laboratory, 1980. ISBN 951-720-516-3.

**Väitöskirja Synte 2:n kehittämisestä**

* Karjalainen, Matti: *An approach to hierarchical information processes with the application to speech synthesis by rule*. Tampere University of Technology, 20.10.1978. ISBN 951-666-105-X.

**Opinnäytteitä SPL1-tutkimuspuhesyntetisaattoria käyttäen**

* Ensimmäinen opinnäyte: Nieminen, Anna-Liisa: *Suomen intonaation identifiointi ja diskriminointi*. Akateeminen pro gradu tutkielma. HY:n fonetiikan laitos, 1983.
* Ensimmäinen sivulaudaturtyö: Nieminen, Anna-Liisa: *Suomen yksisanaisten myöntövastausten intonaatiosta*. Akateeminen sivulaudaturtyö. Helsingin yliopiston suomen kielen laitos, 1984.
* Ensimmäinen lisensiaattityö: Nieminen, Anna-Liisa: *Suomen yksisanalausumien intonaatiosta – havaintokokeita synteettisellä puheella*. Akateeminen lisensiaattityö. HY:n fonetiikan laitos, 1985.
* Toinen lisensiaattityö: Aulanko, Reijo: *Puheen havaitsemisen psykofysiologisista perusteista: formanttitransitioiden havaitseminen*. Akateeminen lisensiaattityö. HY:n fonetiikan laitos, 1989.

**Julkaisuja SPL1-tutkimuspuhesyntetisaattoria käyttäen**

* Sovijärvi, Antti & Aulanko, Reijo: *Suomen lauseintonaation eräistä piirteistä*. Fonetiikan päivät – Espoo 1988, Papers from the 15th Meeting of Finnish Phoneticians, (Karjalainen M. Laine Unto, toim.). Julkaisu 31, s. 247–259. Espoo: TKK:n akustiikan laboratorio, 1988. ISBN 951-679-741-5.
* Sovijärvi, Antti & Aulanko, Reijo: *Abstract: Some Aspects of Finnish Sentence Intonation*. Espoo: Helsinki University of Technology, Acoustics Laboratory, 1988. ISBN 951-754-741-2.
* Sovijärvi, Antti & Aulanko, Reijo: *Synthesis of Certain Speech Sounds and Sentence Intonation of Hungarian, Finnish, and Finland-Svedish. Commentations humanarum Litterarum, Vol. 101*. Societes Scientiarum Fennica, The finnish Society of Sciences and Letters, 1994. ISBN 951-653-271-3.

**Julkaisuja Computer Voice Fields™:iä käyttäen**

* Ensimmäinen julkaisu: Sonninen, Aatto & Hurme, Pertti & Toivonen, Raimo: *Computer Voice Fields of Connected Speech*. Sweden: Symposium on Voice Disorders, August 23, 1985.
* Sonninen, Aatto & Hurme, Pertti & Toivonen, Raimo: *Computer Voice Fields of Connected Speech*, s. 93–111. Papers in Speech Research, 6,. Jyväskylän yliopisto, 1985.
* Vilkman, Erkki & Sonninen, Aatto & Hurme, Pertti: *Observations on Voice Production by Means of Computer Voice Fields*, s. 370–371. Tokyo: In: Logopedics and Phoniatrics. Issues for Future Research. Proceedings of the XXth Congress of the International Association Logopedics and Phoniatrics, 1986.
* Jaroma, Marjatta & Sonninen, Aatto & Hurme, Pertti & Toivonen, Raimo: *Computer Voice Field Observations of Menopausal Dysphonia*. Vienna: Paper presented at the 13th Congress of the European Union of Phoniatricians, 1986.
* Aaltonen, Olli & Raimo, Ilkka & Vilkman, Erkki: *Äänen korkeuden säätelyyn vaikuttavien mekanismien tutkimisesta*, s. 7–31. XIII Fonetiikan päivät – Turku 1985 (toim. Aaltonen O. & Hulkko T.) Suomalaisen ja yleisen kielitieteen laitoksen julkaisuja 26. Turku: Turun yliopisto, 1985. ISBN 951-642-751-0.
* Sonninen, Aatto & Hurme, Pertti & Vilkman, Erkki: *Observations of voice production by means of Computer Voice Fields*. Folia Phoniatrica 1986;38:366.
* Sonninen, Aatto: *Ihmisäänen rekistereistä*, s. 4–21. Laulupedagogi 1989–1990. Laulupedagogit ryn vuosijulkaisu. Helsinki: Yliopistopaino, 1990.
* Vilkman, Erkki: *An Apparatus for Studying the Role of the Cricothyroid Articulation in the Voice Production of Excited Human Larynges*. Folia Phoniatrica 1987;39:169–177.
* Vilkman, Erkki: *Studies on human voice production*. Acta Universitatis Tamperensis ser A vol 232, 1987.

**Julkaisuja SPS2-puhenalysaattoria käyttäen**

* Iivonen, Antti: *Eräistä vokaalien akustiikan ja havaitsemisen välisistä suhteista*, s. 85–127. XIII Fonetiikan päivät – Turku 1985 (toim. Aaltonen O. & Hulkko T.) Suomalaisen ja yleisen kielitieteen laitoksen julkaisuja, 26. Turun yliopisto, 1985. ISBN 951-642-751-0.
* Iivonen, Antti & Nieminen, Anna-Liisa: *Puhujantunnistus fonetiikan juridisena sovelluksena*. Fonetiikan laitoksen monisteita, 11. Helsingin yliopisto, tammikuu 1986. ISBN 951-45-3879-X.

**Yleistä**

* Iivonen, Antti: *Reaaliaikainen spektrianalyysi foneettisissa sovellutuksissa*. Fonetiikan laitoksen monisteita, 8. Turun yliopisto, huhtikuu 1978. ISBN 951-42-0583-9.
* Fant, Gunnar: *Acoustic Theory of Speech Production*. Mouton De Gruyter, The Hague, 1970. ISBN 90-279-1600-4.